## Kommunikation Produkt und Technologie

Graeme Lisle

Telefon: +49 841 89-40637

E-mail: [graeme.lisle@audi.de](mailto:graeme.lisle@audi.de) [www.audi-mediacenter.com](http://www.audi-mediacenter.com/de)

**Audi A8 je "svetovni luksuzni avto leta 2018"**

# Paradni konj osvojil priznano nagrado

* **Audijeva deveta zmaga na izboru "World Car Awards"**
* **Audijev direktor razvoja Peter Mertens: "Audi A8 je gonilo inovativnosti za celotno panogo"**

## Ingolstadt (Nemčija)/New York (ZDA), 28. marec 2018 – Audi A8 je bil izbran za "svetovni luksuzni avto leta 2018". Paradni konj znamke tudi s tem potrjuje, da je sinonim za prednost v tehniki. Nagrade so podelili v sredo v okviru avtomobilskega salona New York Auto Show.

82 članov žirije iz 24 držav je pri svojih ocenah poleg emocionalnega vtisa, udobja za potnike in varnosti upoštevalo tudi okoljske vidike ter vozne zmogljivosti, tržno relevantnost in razmerje med ceno in vrednostjo. Pri končnem glasovanju je Audi A8 uspel premagati dva tekmeca. Za Audi je to skupno že deveta zmaga na izboru "World Car Awards".

"To priznanje je za nas in našega paradnega konja prav posebna čast," je povedal Peter Mertens, direktor razvoja v družbi Audi AG. "Novi Audi A8 je gonilo inovativnosti za našo celotno panogo. Z novim upravljalnim sistemom na dotik, sistematično elektrifikacijo po širini in tehničnimi pogoji za visoko avtomatizirano vožnjo postavlja nova merila v avtomobilski industriji."

Audi A8 izdelujejo v Neckarsulmu, v prodaji pa je od novembra 2017. Cena osnovnega modela v Sloveniji znaša 107.500 EUR. Poleg izbranih materialov in obdelave, ki je na manufakturnem nivoju, velja od vrhunske opreme omeniti še HD matrične LED-žaromete z Audijevimi laserskimi lučmi, dinamično štirikolesno krmiljenje in paket sedeža s počivalno funkcijo za zadnji del kabine, ki vključuje tudi funkcijo masaže stopal.

Audijeve zmage na izborih "World Car Awards"

|  |  |  |
| --- | --- | --- |
| 2005 | Audi A6 | Svetovni avto leta |
| 2007 | Audi RS 4 | Svetovni visokozmogljivi avto leta |
|  | Audi TT | Svetovni avtomobilski dizajn leta |
| 2008 | Audi R8 | Svetovni visokozmogljivi avto leta |
|  | Audi R8 | Svetovni avtomobilski dizajn leta |
| 2010 | Audi R8 V10 | Svetovni visokozmogljivi avto leta |
| 2014 | Audi A3 | Svetovni avto leta |
| 2016 | Audi R8\* | Svetovni visokozmogljivi avto leta |
| **2018** | **Audi A8** | **Svetovni luksuzni avto leta** |

\* Podatki o porabi za Audi R8:

poraba goriva v l/100 km, komb.: 13,6–12,4; emisija CO2 v g/km, komb.: 309–283

– Konec –

Podrobne okoljske informacije o novih osebnih avtomobilih lahko najdete v priročniku o varčni porabi goriva, emisijah CO₂ in emisijah onesnaževal zunanjega zraka, ki ga lahko brezplačno pridobite na vseh prodajnih mestih*.*

Koncern Audi je z znamkami Audi, Ducati in Lamborghini eden najuspešnejših proizvajalcev avtomobilov in motornih koles v prestižnem segmentu. Prisoten je v več kot 100 državah širom po svetu in ima 16 proizvodnih lokacij v skupno dvanajstih državah. 100-odstotne hčerinske družbe Audi AG so med drugim Audi Sport GmbH (Neckarsulm/Nemčija), Automobili Lamborghini S.p.A. (Sant’ Agata Bolognese/Italija) in Ducati Motor Holding S.p.A. (Bologna/Italija).

Leta 2017 je koncern Audi prodal okoli 1,878 milijona avtomobilov znamke Audi, 3.815 športnih avto­mobilov znamke Lamborghini in 55.900 motornih koles znamke Ducati. S prometom v višini 60,1 milijarde EUR je proizvajalec prestižnih vozil v poslovnem letu 2017 zabeležil 5,1 milijarde EUR dobička iz poslovanja. Trenutno je v podjetju zaposlenih okoli 90.000 ljudi, od tega več kot 60.000 v Nemčiji. Audi se osredotoča na trajnostne proizvode in tehnologije za prihodnost mobilnosti.